Eric Martinsson

pisi|Eric Martinsson 2017. aastal Rootsi koondises mängimas
Per Eric Gustav Martinsson (sündinud 22. oktoobril 1992 Klippanis) on Rootsi jäähokimängija, kes mängib kaitsjana Rootsi kõrgliigaklubis klubis Växjö Lakers.

Ta alustas jäähoki mängimist Rootsi klubis Rögle BK.

Hooajal 2012–13	mängis ta United States Hockey League'i klubis Des Moines Buccaneers. Seejärel naasis ta Röglesse, debüteerides hooajal 2013–14	Rootsi esiliigas.

Aastatel 2014–2018 mängis Martinsson Rootsi kõrgliigas Växjö Lakersi ridades. Aastatel 2015 ja 2018 tuli ta Lakersiga Rootsi meistriks. Hooaja 2017–18 väljalangemismängudes oli ta resultatiivseim kaitsemängija (3+8).

2018. aasta mais sõlmis ta üheaastase lepingu NHL-i klubiga Minnesota Wild."Minnesota Wild signs defenseman Eric Martinsson". nhl.com. 2.5.2018. Vaadatud 9.5.2021 Hooaja 2018–19 alguses mängis ta American Hockey League'is Minnesota Wildi noorteklubis Iowa Wild. Hooaja 2018–19 teises pooles mängis ta Šveitsi kõrgliigaklubis Genève-Servette HC.

2019. aasta aprillis sõlmis ta kolmeaastase lepingu Rootsi kõrgliigaklubiga HV71. Hooajal 2020–21 oli Martinsson Rootsi kõrgliigas resultatiivseim kaitsemängija (5+32).

2021. aasta mais sõlmis ta üheaastase lepingu KHL-i klubiga Nur-Sultani Barõs.https://en.khl.ru/news/2021/05/02/484790.html (vaadatud 9.5.2021) Järgmise aasta mais naasis ta HV71-sse. 2023. aasta mais liitus ta taas Växjö Lakersiga.

 Viited 

 Välislingid 
 Eric Martinsson hockeydb.com lehel

Kategooria:Rootsi jäähokimängijad
Kategooria:Rögle BK mängijad
Kategooria:Växjö Lakersi mängijad
Kategooria:Genève-Servette HC mängijad
Kategooria:HV71 mängijad
Kategooria:Nur-Sultani Barõsi mängijad
Kategooria:Sündinud 1992